Park Shin-hye

**Park Shin-hye** (Hangeul: 박신혜 ; lahèr 18 Februari 1990 ) iyâ arèya sèttong aktris bân model dâri Korea Selatan.  Shin-hye molaè karir dhâddhi aktris è drama Korea *Stairway to Heaven* (2003). Bâ'to taon 2006, Shin-hye abâgiyân è serial drama Korea-Jepang *Tree of Heaven* (2006) bân samarèna èkennal dhâddhi bintang otama è drama televisi Korea *You're Beautiful* (2009), *Heartstrings* (2011), *Flower Boys Next Door* (2013), *The Heirs* (2013), *Pinochi* (2014–2015), *Dokter* (2016), bân *Memories of the Alhambra* (2018–2019). Bè'to taon 2015, Park ècanthet è daftar *Forbes* "40 Selebritis Palèng Kobâsa" è Korea.

## Kaodhi' ân awwâl
Park Shin Hye lahèr è tangghâl 18 Februari 1990 è Gwangju, Korèa Selatan. Shin-hye panèka ana' kaduwâ' ḍâri duwâ' ana', kalowargana badhâ eppa', embu'na, kaka' lake' ( Park Shin-Won ). Bâkto Shin Hye ghi' kellas 6 è SD *Hakkang Elementary School*, Shin-hye è rekomendasi aghi ka'angghuy noro' audisi è perusahaan "Dream Factory." maso ghuru bhâsa Inggrisse è tempat bimbingan kasorang. Daddi, Shin Hye entar ka Seoul bân noro' audisi ghâbây perusahaan musik Lee Seung Hwan sè anyâma "Dream Factory." Lèbât hubunganna asareng Dream Factory, Park Shin-Hye molaè alatihan dhâddhi aktris, penyanyi, bân jhughân pemain, keyboardist, bân gitaris.

Bâ'to taon 2003, Park Shin Hye aghâbây debut adhâddhi pemeran otama dâlem video musik èghâdhui sarèng Lee Seung Hwan sè ajudul "Ggot" (Flower). Bâ'to taon sè padâ, Shin-hye mennang audisi ka'angghuy peran è serial drama " Stairway to Heaven ." È drama panèka, Shin Hye aperan dhâddhi Han Jung Seo sè ghât-ngodâthân. Drama panèka sangat sukses è pasaran bân ngaollè reting  rajhe 40%.

Nyâmana Shin Hye molaè èkennal sareng orèng bânnya' bâkto èpon aperan otama adhâḍdhi bâbinè' è serial drama "You're Beautiful" è taon 2009. Alasenna sutradara mele èpon, polana Shin Hye bân Jang Geun Suk - co-star na - ènilai andi' tokoh sè èkasennengi bân padâ-padâ jhughân andi' bakat dâlem nyanyi bân atari. Drama panèka èkennal è sabâbhân dunnya bân lagu-laguna sè ènyanyiaghi è dâlem drama panèka, aghâbây sajânn lebbi èkasennengi.

B`a'to taon 2010, Shin Hye ollè peran è filem komedi romantis sè ajudul "Cyrano Agency" adhâddhi Min Yeong maso aktor Choi Daniel.  Felm panèka nyarèta'aghi carèta agen kencan sè abhânto para pelangan ka'angghuy mennang atèna orèng-orèng sè èkaterroè. È Korèa, filem panèka filem sè palèng bânnya' ontong ka-8 taon rèya. Bâ'to taon sè padâ, Shin Hye ollè peran è serial drama Taiwan "Hayate the Combat Butler" adhâddhi Xiao Zhi.

Bâ'to taon 2011, Shin Hye èpadhâddhi sèttong polè maso Jung Yong Hwa, sè jhughân perna drama "You're Beautiful," è drama anyar, "Heartstring," sè akâdhi "Heartstring" sè ètayangaghi è tangghâl 29 Juni. È dhissa', Shin Hye aperran dhâddhi Lee Gyu Won sè ka'into mahasiswa dâri jurusan musik tradisional.

Bâ'to taon 2012, Shin Hye ollè peran è dâlem drama KBS khusus musèm 3 ka-3 sè èjudhul "Don't Worry I'm A Ghost" sè ètayangaghi dâ' tangghâl 15 Juli. Shin-hye ollè peran dhâddhi sètan sè anyâma Kim Yeon Hwa sè èpate'è maso perampo'. Yeon Hwa èkadâtenghi Moon Ki sè terlibat kecelakaan mobil bân menderita amnesia.

Bâ'to tangghâl 31 Oktober 2012, Shin Hye èmommaghi jhâ' bhâkal Shin-hye bhâkal bâdâh pemerran katello' dâri serial 'flower boy' TVN sè èsebbhut "Flower Boy Next The Door", èbârengngè aktor Yoon Shi Yoon. Serial drama panèka ètayangaghi dâri tangghâl 7 februari sampe' 25  2013. Jugan è taon 2013, Shin Hye abintangi  filem "Miracle in Cell No. 7" èbârengngè maso aktor Korea veteran Ryu Seung-ryong, Oh Dal-su, bân Jung Jin-young. Tangghâl 15 Maret 2013, teppa' 52 arè peluncuran filem èrilis, jualan tiket ècapa' 12.320.000, sè dhâddhi filem Korea panèka ka'into fiiem paleng tèngghi nomer tello' dhâddhi filem terlaris Korèa salanjangnga.

Bâ'to tangghâl 9 Oktober 2013, Shin-hye jhughân amain dâlem drama Korèa ajudul "The Inheritos" otabâ " The Heirs." È dâlem drama, Shin-hye amaèn Cha Eun Sang. È dâlem drama, Shin Hye èpasangè maso Lee Min Ho sè aperan dhâddhi Kim Tan. Episode akhir drama ètayangghâgi tangghâl 12 Desember 2013.

Bâ'to taon 2014, Park aperan adhâddhi ratu è filem bersejarah, *The Royal Tailor*, maso Go Soo, Han Suk-kyu, bân Yoo Yeon-seok. *The Royal Tailor* èrilis bâ'to bulân Januari 2015.

Tangghâl 4 September 2014, Park èkonfirmasi bhâkal abâreng bintang otama dâlem serial televisi SBS *Pinocchio* maso aktor Lee Jong-suk. Drama panèka ngabâsaghâghi nyarè kaadilan sareng kalompo' wartawan ngodâ. Park amaèn dhâddhi Choi In-ha, sè ngadhebbi gangguan (fantasi è dâlem filem) sè èsebbhut "Pinocchio cpmlex," è dimma Shin-hye cegukan bâkto lecek. Drama, sè cè' suksèssa, èpèyara è arè Rebbu bân Kemmis molaè 12 November 2014, sampe' Januari 2015. 

## Sombher